b'\n_START_ARTICLE_\nIsland6\n_START_SECTION_\nHist\xc3\xb2ria\n_START_PARAGRAPH_\nL\'any en qu\xc3\xa8 Thomas Charveriat, va crear island6 Arts Center amb l\'ajut de Margherita Salmaso, Zheng Guoyang i Kim Jingfang, la primera ubicaci\xc3\xb3 ocupada per l\'espai va ser al nombre 120 de la Moganshan Road, a Xangai. Aquesta primera ubicaci\xc3\xb3 va ser al denominat Fou Foong, un antic edifici de ma\xc3\xb3 vermell de quatre pisos dissenyat l\'any 1897 per l\'estudi d\'arquitectura brit\xc3\xa0nic Dallas i Atkinson i que complia la funci\xc3\xb3 de mol\xc3\xad de farina. De facto, aquest mol\xc3\xad va ser considerat el m\xc3\xa9s gran i avan\xc3\xa7at d\'\xc3\x80sia de finals del segle\xc2\xa0xix i, al mateix lloc, els seus 2.000 empleats van poder beneficiar-se d\'un hospital i dues escoles. La inauguraci\xc3\xb3 de la galeria es va fer coincidir amb l\'u d\'abril de 2006 a trav\xc3\xa9s d\'una exposici\xc3\xb3 que va rebre el nom de "Invisible Layers, Electric Cities", la curadoria de la qual va anar a c\xc3\xa0rrec d\'Allard van Hoorn i de Margherita Salmaso._NEWLINE_En un esc\xc3\xa0s lapse de temps, el ja nomenat Thomas Charveriat va ocupar el c\xc3\xa0rrec de la direcci\xc3\xb3 del centre, sent per tant el principal responsable de la l\xc3\xadnia que els espais han vingut desenvolupant durant aquest per\xc3\xadode de temps._NEWLINE_Dos anys despr\xc3\xa9s de la seva inauguraci\xc3\xb3, ja al 2008, el centre inicialment ubicat al n\xc3\xbamero 120 de la Moganshan Road es va veure obligat a canviar d\'espai, traslladant-se al n\xc3\xbamero 50 de la mateixa Moganshan Road, espai que encara en l\'actualitat ocupa. Un dels beneficis que l\'exposada modificaci\xc3\xb3 va suposar va ser que, en aquesta nova ubicaci\xc3\xb3, island6 es va situar en ple districte de l\'art M50, el principal districte art\xc3\xadstic de la ciutat. Aquesta nova situaci\xc3\xb3 de car\xc3\xa0cter geogr\xc3\xa0fic va permetre al centre prosseguir amb l\'exercici de les seves tasques i objectius. A partir de l\'any 2009, Charveriat va recuperar la direcci\xc3\xb3 del centre amb la pretensi\xc3\xb3 de desenvolupar les seves estrat\xc3\xa8gies i plantejar les l\xc3\xadnies de present i de futur del centre.\n_START_SECTION_\nPremis i particularitats est\xc3\xa8tiques\n_START_PARAGRAPH_\nLa tasca realitzada per island6 l\'ha portat a guanyar, en els \xc3\xbaltims temps, alguns reconeixements com el premi a la "Millor galeria d\'art" de la ciutat. El juliol del mateix any (2015) en qu\xc3\xa8 va obtenir semblant guard\xc3\xb3, el recinte d\xe2\x80\x99island6 en el nombre 50 de la Moganshan Road va exposar la seva 76a mostra, conseq\xc3\xbc\xc3\xa8ncia del treball de m\xc3\xa9s de 500 artistes de m\xc3\xa9s d\'una vintena de nacionalitats. Semblant retroalimentaci\xc3\xb3 entre l\'espai i els artistes ha fet que, island6, formi part de la creaci\xc3\xb3 i la producci\xc3\xb3 de m\xc3\xa9s de 2000 projectes de naturalesa art\xc3\xadstica._NEWLINE_Una de les principals particularitats d\xe2\x80\x99island6 pel que fa a la seva producci\xc3\xb3 i exposici\xc3\xb3 art\xc3\xadstica es refereix no \xc3\xa9s, exclusivament, la que representa el col\xc2\xb7lectiu Liu Dao (\xe5\x85\xad \xe5\xb2\x9b). Aquest grup, tal com va ser exposat en consideracions anteriors, \xc3\xa9s un col\xc2\xb7lectiu format pels artistes que exposen al centre. La particularitat resideix, tamb\xc3\xa9, en el format i les diferents maneres de representaci\xc3\xb3. Sota aquest nom -Liu Dao-, els treballs art\xc3\xadstics realitzats es caracteritzen per abordar aspectes t\xc3\xadpicament plantejats en les doctrines art\xc3\xadstiques, encara que fent \xc3\xbas de pr\xc3\xa0ctiques i recursos exclusivament actuals com el sistema lum\xc3\xadnic led, el mapa de bits  o el videoart. Alguns dels temes, les q\xc3\xbcestions i les reflexions que el grup i el centre vol plantejar s\xc3\xb3n el comprom\xc3\xads sensorial, el voyeurisme, el desenvolupament urb\xc3\xa0, la relaci\xc3\xb3 entre el modern i el cl\xc3\xa0ssic, la tecnologia i el treball antic o la hist\xc3\xb2ria cultural xinesa, entre d\'altres.\n_START_SECTION_\nCol\xc2\xb7laboracions\n_START_PARAGRAPH_\nEl bon fer tant del centre island6 com del col\xc2\xb7lectiu Liu Dao ha perm\xc3\xa8s dur a terme relacions i col\xc2\xb7laboracions interessants en diferents ocasions. D\'entre les m\xc3\xa9s destacables, algunes van ser establertes amb empreses de reconegud\xc3\xadssima reputaci\xc3\xb3 internacional, com l\'any 2010. En aquelles dates, island6 va exposar les obres del col\xc2\xb7lectiu Liu Dao a la Galeria Louis Vuitton Maison, situada a la ciutat de Macao, Xina. El t\xc3\xadtol d\'aquesta exposici\xc3\xb3 va ser "Raining Stars". No obstant aix\xc3\xb2, la llista de signatures amb qu\xc3\xa8 el centre island6 ha mantingut col\xc2\xb7laboracions no s\'acaba aqu\xc3\xad. De fet, l\'agost de 2014, la reconeguda marca alemanya de roba de tall esportiu Adidas va decidir realitzar la presentaci\xc3\xb3 de la seva principal botiga a la ciutat de Xangai en el principal espai d\xe2\x80\x99island6 a Moganshan Road. _NEWLINE_A aquest tipus de col\xc2\xb7laboracions cal afegir-hi altres relacions, establertes en aquest cas amb altres galeries com la Red Gate Gallery, situada a Pequ\xc3\xadn, la capital del pa\xc3\xads._NEWLINE__NEWLINE_Mitjan\xc3\xa7ant aquesta col\xc2\xb7laboraci\xc3\xb3, el col\xc2\xb7lectiu Liu Dao es va veure representat a la prestigiosa Fira d\'Art de Hong Kong l\'any 2010. M\xc3\xa9s enll\xc3\xa0 d\'aquesta presentaci\xc3\xb3 i un cop amb la fira conclosa, les relacions es van mantenir fent que Red Gate Gallery es convert\xc3\xads en el principal representant del col\xc2\xb7lectiu Liu Dao a la regi\xc3\xb3 de Hong Kong. Des de la creaci\xc3\xb3 d\xe2\x80\x99island6, aquest centre ha vingut sent adm\xc3\xa8s en una gran quantitat de fires art\xc3\xadstiques, entre elles \xe2\x80\x93tot i que no nom\xc3\xa9s-, SH 2011, Scope Miami, Beirut Art Fair o en diferents edicions de SWAB, la principal fira d\'art contemporani de Barcelona.'